Ottomar Maddison

Ottomar Julius Martin Maddison (31. märts (19. märts vkj) 1879 Tallinn – 30. jaanuar 1959 Tallinn) oli eesti tehnikateadlane, Eesti NSV Teaduste Akadeemia liige (1946).

 Elukäik 
Maddison lõpetas 1898. aastal Tallinna Reaalkooli ja õppis aastatel 1899–1906 Peterburi teedeinseneride instituudis ja 1918. aastal kaitses samas doktoriväitekirja. Sama õppeasutuse teenistuses oli ta aastatel 1909–1921, aastast 1920 oli ta tehnilise mehaanika professor. Peterburis oli ta ka esimese ja teise polütehnikumi ning sõjaväeinseneride akadeemia õppejõud.

1921. aastal naasis ta Tallinna, kus sai tehnikumi õppejõuks. Ühtlasi oli ta aastatel 1930–1936 Tartu ülikooli õppejõud, 1935. aastast mehaanika ja raudkonstruktsioonide professor. Aastatel 1936–1950 oli ta tehnikaülikooli professor ja 1946. aastal valiti ta Eesti NSV Teaduste Akadeemia liikmeks tehnika alal, kus ta oli ka tehniliste teaduste osakonna esimees. 

Maddison oli tegev mitmes ühiskondlikus organisatsioonis, muu hulgas oli ta Riigi Põlevkivitööstuse nõukogu esimees (1927–1931), Tallinna linnavolikogu liige (1927–1934) ning Insenerikoja liige ja selle nõukogu liige. Ta kuulus ka Rahvusvahelise Materjalide Proovimise Ühingu ja Rahvusvahelise Sildade ja Kõrgehitiste Ühingu alatistesse komiteedesse.

 Teadustöö 
Instituudi lõpetamisest esimese maailmasõjani projekteeris Maddison Venemaal rohkelt suuri sildu. Koos Andrzej Pszenickiga projekteeris ta Peterburi Dvortsovõi silla ning koos Nikolai Beleljubskiga Kaasani lähe­dal ja Uljanovskis raudteesillad, mis olid esimesed suurte silletega sillad Venemaal. Samuti projekteeris ta kaks silda üle Dnepri jõe, Almatõ lähedal terassilla üle Mašati jõe oru, Pavlodari lähedal silla üle Irtõši jõe ning raudteesildu ja viadukte mujal.

 Tunnustus 
1945 Eesti NSV teeneline teadlane
1947 Nõukogude Eesti preemia

Eesti NSV Ülemnõukogu Presiidiumi 16. juuli 1950 otsusega võeti talt Eesti NSV teenelise teadlase aunimetus ära. Teenelise teadlase aunimetus taastati Eesti NSV Ülemnõukogu Presiidiumi 27. oktoobri 1956 seadlusega.Eesti NSV Teataja, 1956, 17, 180

 Isiklikku 
Õigusteadlane Eugen Maddisoo oli Ottomar Maddisoni vend.

 Viited 

 Välislingid 


Kategooria:Eesti tehnikateadlased
Kategooria:Eesti sillaehitajad
Kategooria:Venemaa keisririigi sillaehitajad
Kategooria:Tallinna Reaalkooli vilistlased
Kategooria:Eesti NSV Teaduste Akadeemia liikmed
Kategooria:Tartu Ülikooli tehnikateaduskonna professorid
Kategooria:Tallinna Tehnikaülikooli ehitus- ja mehaanikateaduskonna professorid
Kategooria:Tallinna Tehnikainstituudi professorid
Kategooria:Tallinna kõrgema tehnikumi õppejõud
Kategooria:Insenerikoja nõukogu liikmed
Kategooria:EÜS Põhjala liikmed 
Kategooria:Eesti NSV teenelised teadlased
Kategooria:Kotkaristi III klassi teenetemärgi kavalerid
Kategooria:Valgetähe III klassi teenetemärgi kavalerid
Kategooria:Püha Anna III klassi ordeni kavalerid
Kategooria:Püha Stanislavi III klassi ordeni kavalerid
Kategooria:Metsakalmistule maetud
Kategooria:Sündinud 1879
Kategooria:Surnud 1959